192 
TH AUMASIA, 
Habitat in Provincia Paraensi. 
Differt a reliquis speciebus tarsis apicem versus attenuatis, gracilioribus. Chelicornua porrecta, 
rufa, ungue nigricante. Cephalothorax glabriusculus, rufescens, oculis nigris. Abdomen supra 
et subtus grisescens, parum pilosus. Pectus cum pedibus rufescens. An individuum juvenile ? 
Observatio. Mygales tarsi structuram singularem offerunt. In pagina superiore pilis obtecti, 
planiusculi, in pagina inferiore glabriusculi, convexi, in faciem membrana tenta obtecti sunt, quae 
in exemplis in spiritu vini conservatis, verosimiliter etiam in vivis versicolora micat, et tactui subti¬ 
lissimo inservit. In exemplis exsiccatis haec membrana, quae ex pilis innumerabilibus , erectis , 
arcte applicatis formata est, evanescit, et tarsus tunc aspectum praebet, quem figura nostra 
tab. XXXVIII. monstrat. Excellentissimus entomotomus Strauss, qui myologiam Mygales pervesti¬ 
gavit , et ante oculos proposuit, sane in systematibus reliquis hujus animalis singularis nova et 
mirabilia inveniret, si ejus anatomiam persequi ei placeret. 
THAUMASIA Perty. 
(ARANEAE TUBITELARIAE ?) 
CHARACTER ESSENTIALIS. 
Oculi 8, subaequales, ad lineas duas curvas antice in cephalothorace dispositi. 
Chelicornua stipite grandi. Pedes longissimi. 
CHARACTER NATURALIS. 
Oculi 8 , fere aequales, antice in cephalothorace ad lineas duas dispositi, qua¬ 
rum antica fere recta, postica parum * curvata est; oculis 2 externis seriei pos¬ 
ticae in speciem ex duobus constantibus. Chelicornua stipite grandi, extrorsum 
crassiore, ungue falciformi, acuto, tenui. Maxillae grandes, subelongatae, paene 
inter se contingentes, ad apicem rotundatae. Labium parvum, semicirculare. Palpi arti¬ 
culo primo longissimo, ultimo seu quarto in mari inflato. Cephalothorax parum con¬ 
vexus, retrorsum latior. Abdomen obovatum. Pedes longissimi, paris tertii quam 
illis paris quarti paullo brevioribus, 
0avjud(iio^, id est mirabilis, portentosus. Hujus araneae singularis exemplum unicum vidi, valde 
corrugatum, pedibus mutilis, quare proportionem eorum quoad longitudinem respectivam non rite 
extricare potui. Exemplum nostrum est masculum, palporum articulo ultimo inflato, infra aperto, 
cirros singulares emittente. Palpum supra et infra visum depingendum curavi. 
Tab. XXXVIII. f. 5. THAUMASIA SENILIS, f Fuscescenti - testacea, pedibus pallidioribus; cheli- 
cornuum stipite niveo-hirto. Lg. exempli unici. 4'". 
Habitat in Provincia Piauhiensi. 
